rejauldu/bengali-wikipedia huggingface dataset:
ন্যাশনাল অলিয়েক্সান্দর দভজেন্‌কো ফিল্ম সেন্টার (; also দভজেন্‌কো সেন্টার, ) ইউক্রেনের জাতীয় চলচ্চিত্র সংরক্ষণাগার এবং কিয়েভ, ইউক্রেন-এর একটি সাংস্কৃতিক অঙ্গ।  ইতিহাস এটি ১৯৯৪ সালে ইউক্রেনের রাষ্ট্রপতির একটি ডিক্রি দ্বারা প্রতিষ্ঠিত হয়েছিল।Decree of the President of Ukraine "On commemoration of the 100th anniversary of Oleksandr Dovzhenko's birthday" ২০০০ সালে, দভজেন্‌কো সেন্টারকে প্রাক্তন কিয়েভ ফিল্ম প্রিন্টিং ফ্যাক্টরির (১৯৪৮ সালে প্রতিষ্ঠিত) সাথে একীভূত করা হয়েছিল, যা ছিল সেসময় ইউক্রেনের একমাত্র এবং সবচেয়ে বড় এ বিষয়ক প্রতিষ্ঠান। দভজেন্‌কো সেন্টার কিয়েভ ফিল্ম প্রিন্টিং ফ্যাক্টরির সম্পত্তি, সুযোগ-সুবিধা এবং চলচ্চিত্র সংগ্রহশালার দায়িত্ব গ্রহণ করে। ২০০৬ সাল থেকে কেন্দ্রটি আন্তর্জাতিক ফেডারেশন অফ ফিল্ম আর্কাইভের সদস্য।International Federation of Film Archives members list ২০১৯ সালে ইউক্রেনীয় অ্যানিমেশন ফিল্ম স্টুডিও (যা ইউক্রানিমফিল্ম নামেও পরিচিত, ১৯৯০ সালে প্রতিষ্ঠিত) কেন্দ্রের সাথে সংযুক্ত করা হয়েছিল।  ২০১৬ - ২০১৯ থেকে কেন্দ্রের প্রাক্তন শিল্প প্রাঙ্গন সম্পূর্ণরূপে সংস্কার করা হয়েছিল এবং একটি বহু-আর্টফর্ম সাংস্কৃতিক ক্লাস্টারে রূপান্তর করা হয়েছিল। ২০১৯ সালের সেপ্টেম্বরে কেন্দ্র ইউক্রেনে প্রথম ফিল্ম মিউজিয়াম খুলেছে।  সংগ্রহশালা দভজেন্‌কো সেন্টারের চলচ্চিত্র সংগ্রহে ৭,০০০ টিরও বেশি ইউক্রেনীয়, রাশিয়ান, আমেরিকান এবং ইউরোপীয় পূর্ণদৈর্ঘ্য, তথ্যচিত্র এবং অ্যানিমেশন চলচ্চিত্র রয়েছে; হাজার হাজার আর্কাইভ নথি, ছবি, পোস্টার এবং অন্যান্য নিদর্শন যা বিংশ শতাব্দীর শুরু থেকে বর্তমান দিন পর্যন্ত ইউক্রেনের চলচ্চিত্র এর ইতিহাসকে উপস্থাপন করে। কেন্দ্রের দ্বারা সংরক্ষিত প্রাচীনতম চলচ্চিত্র প্রিন্টটি ১৯১০ সালের, এবং কেন্দ্রের সংগ্রহে থাকা প্রাচীনতম ইউক্রেনীয় পূর্ণদৈর্ঘ্য চলচ্চিত্রটি ১৯২২ সালে নির্মিত হয়েছিল।   আরও দেখুন   ইউক্রেনের চলচ্চিত্র  তথ্যসূত্র  বহিঃসংযোগ    বিষয়শ্রেণী:ইউক্রেনের চলচ্চিত্র মাধ্যম বিষয়শ্রেণী:চলচ্চিত্র সংরক্ষণাগার
রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/mania.html#V এটি যা রেসলম্যানিয়া কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ১৯৮৯ সালের ২রা এপ্রিল তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির বোর্ডওয়াক হলে অনুষ্ঠিত হয়েছে; যা ১৯৮৮ সালের রেসলম্যানিয়ার পর এই মাঠে ডাব্লিউডাব্লিউএফের প্রথম অনুষ্ঠান ছিল।  এই অনুষ্ঠানে সর্বমোট চৌদ্দটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ম্যাচে র‍্যান্ডি স্যাভেজকে পরাজিত করেছে। অন্যান্য শীর্ষস্থানীয় ম্যাচে, জ্যাক রবার্টস একক ম্যাচে আন্দ্রে দ্য জায়ান্টকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে রিক রুড দ্য আল্টিমেট ওয়ারিয়রকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।  ১৯৮৯ সালের এই অনুষ্ঠানটি রেসলম্যানিয়া কালানুক্রমিকের পঞ্চম অনুষ্ঠান ছিল, যা ২রা এপ্রিল তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির বোর্ডওয়াক হলে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৮৯ রেসলম্যানিয়া বিষয়শ্রেণী:এপ্রিল ১৯৮৯-এ মার্কিন যুক্তরাষ্ট্রে ঘটনা বিষয়শ্রেণী:১৯৮৯-এ নিউ জার্সি বিষয়শ্রেণী:নিউ জার্সিতে ঘটনা বিষয়শ্রেণী:অ্যাটলান্টিক সিটিতে পেশাদার কুস্তি
মোঃ মিজানুর রহমান () (জন্ম: ১৫ সেপ্টেম্বর ১৯৭৮) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।   তথ্যসূত্র    বহিঃসংযোগ  পুরুষদের কাবাডি ব্রোঞ্জ   বিষয়শ্রেণী:১৯৭৮-এ জন্ম বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে কাবাডিতে পদক বিজয়ী
রাসেল সিমন্স একজন মার্কিন ব্যবসায়ী। তিনি জেরেমি স্টপেলম্যানের সাথে ইয়েলপ, ইনকর্পোরেটেড।  প্রতিষ্ঠা করেন এবং জুলাই ২০০৪ থেকে জুন ২০১০ এ চলে যাওয়া পর্যন্ত প্রধান প্রযুক্তি নির্বাহী হিসাবে দায়িত্ব পালন করেন। ইয়েলপ-এর সহ-প্রতিষ্ঠার আগে, সিমন্স পেপ্যালের একজন সহ-প্রতিষ্ঠাতা ছিলেন, যেখানে তিনি একজন প্রধান সফটওয়্যার স্থপতি ছিলেন এবং তাকে "পেপ্যাল মাফিয়া"-এর সদস্য হিসাবে বর্ণনা করা হয়েছে।  ২০১৪ সালে তিনি লার্নইরভানা প্রতিষ্ঠা করেন।  সিমন্স ১৯৯৮ সালে আরবানা-চ্যাম্পেইনের ইলিনয় বিশ্ববিদ্যালয় থেকে কম্পিউটার বিজ্ঞানে স্নাতক ডিগ্রি লাভ করেন।   তথ্যসূত্র   বিষয়শ্রেণী:প্রধান প্রযুক্তি কর্মকর্তা বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন কোম্পানি প্রতিষ্ঠাতা বিষয়শ্রেণী:পেপ্যালের ব্যক্তি
থাম্ব|দ্য ম্যান হু ওয়াজন্ট দেয়ার (চলচ্চিত্র) (২০০১) লোগো। দ্য ম্যান হু ওয়াজন্ট দেয়ার (ইংরেজি ভাষায়: The Man Who Wasn't There) ২০০১ সালে মুক্তিপ্রাপ্ত সাদাকালো নব্য নয়ার চলচ্চিত্র। রচনা ও পরিচালনা করেছেন জোয়েল কোয়েন ও ইথান কোয়েন। মূল চরিত্রে অভিনয় করেছেন বিলি বব থর্নটন।   বিশ্লেষণ  দ্য হাডসাকার প্রক্সি ছবি নির্মাণ করার সময় কোয়েন ভ্রাতৃদ্বয় একটি পোস্টার দেখেছিলেন যা তাদেরকে এই ছবি নির্মাণে উৎসাহ যুগিয়েছিল। পোস্টারটি ছিল ১৯৪০-এর দশকে চুলের বিভিন্ন স্টাইলের ওপর। এই সিনেমার কাহিনী আবর্তিত হয়েছে ১৯৪৯ সালের প্রেক্ষাপটে। জোয়েল কোয়েন স্বীকার করেছেন, জেমস এম কেইনের লেখা এই ছবির প্রধান অনুপ্রেরণা হিসেবে কাজ করেছে।  এছাড়া এতে আলবেয়ার কামুর বিখ্যাত অস্তিত্ববাদী উপন্যাস L'Étranger (ইংরেজি শিরোনাম: The Outsider) এর সাথে ছবিটির মূল কাহিনীর মিল লক্ষ্য করা যায়।  রজার ডিকিন্সের করা সিনেমাটোগ্রাফিটি একেবারে সরল এবং প্রথাগত। চোখ বরাবর ক্যামেরা রেখেই অধিকাংশ চিত্র গ্রহণ করা হয়েছে। আলোকসম্পাত ছিল টেক্সটবুক প্রকৃতির। এমনভাবে নির্মিত হয়েছে যে দর্শকরা দেখে মনে করতে পারেন এটা আসলেই ১৯৫০ সালের সিনেমা। এড-কে সবসময়ই একটি ফিল্টারবিহীন সিগারেট হাতে দেখা গেছে যা সে যুগেরই নিদর্শন বহন করে। ২০০১ সালে ছবিটি সেরা চিত্রগ্রহণের জন্য একাডেমি পুরস্কার মনোনয়ন লাভ করেছিল।  ছবিতে বেশ কয়েকবার অদ্ভুত উড়ন্ত বস্তুর (UFO) উল্লেখ আছে। কথোপকথনের মাধ্যমে তা ফুটে উঠেছে। একটি দৃশ্যে অ্যাশট্রের মাধ্যমে এর প্রতি নির্দেশ করা হয়েছে।  সাদাকালো হলেও দ্য ম্যান হু ওয়াজন্ট দেয়ার আসলে রঙিন হিসেবে নির্মাণ করা হয়েছিল। নির্মাণের পর রঙিন থেকে সাদাকালোতে রূপান্তরিত করা হয়। রজার ইবার্ট বলেছেন, প্রথমবার মুক্তি পাওয়ার সময় ভুলক্রমে এর কয়েকটি রঙিন দৃশ্যও মুক্তি পেয়ে গিয়েছিল।   চরিত্রসমূহ   বিলি বব থর্নটন - এড ক্রেইন  ফ্রান্সিস ম্যাকডরম্যান্ড - ডোরিস ক্রেইন  Michael Badalucco - ফ্র্যাংক  James Gandolfini - বিগ ডেইভ ব্রুস্টার  Katherine Borowitz - অ্যান নার্ডলিংগার ব্রুস্টার  Jon Polito - ক্রেইটন টোলিভার  স্কারলেট জোহানসন - বার্ডি অ্যাবান্ডাস   প্রতিক্রিয়া  সমালোচকদের কাছ থেকে প্রশংসাই বেশি পেয়েছে। আইএমডিবি রেটিং ৭.৭। রটেন টম্যাটোস-এ শতকরা ৮০ ভাগ সমালোচকই ইতিবাচক সমালোচনা করেছেন। এখানে দর্শকদের কাছ থেকে ৭ রেটিং পেয়েছে। আর মেটাক্রিটিক-এ এর রেটিং ৭৩%। এখানে দর্শকরা ৮.৫ রেটিং দিয়েছে।   বহিঃসংযোগ    Coenesque: The Films of the Coen Brothers  You Know, For Kids! The Man Who Wasn't There page      বিষয়শ্রেণী:২০০১-এর চলচ্চিত্র বিষয়শ্রেণী:কোয়েন ভ্রাতৃদ্বয় পরিচালিত চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:মৃত্যুদণ্ড সম্পর্কে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র
বেহেমথ একটি পোলিশ ব্ল্যাকেন্ড ডেথ মেটাল ব্যান্ড, যা ১৯৯১ সালে গঠিত হয়। তারা পোলিশ আন্ডারগ্রাউন্ড মিউজিকে এক্সট্রিম মেটাল গানের বিস্তার ঘটাতে গুরুত্বপূর্ণ ভূমিকা পালন করে।১৯৯০ সালের আগ পর্যন্ত বেহেমথ ঐতিহ্যবাহী ব্ল্যাক মেটাল গান পরিবেশন করত অখ্রিস্টান ধাঁচের গানের কথায়। কিন্তু শীঘ্রই তাদের গায়ক নেগ্রাল গানে রহস্যময়তার পটভূমি নিয়ে আসে। ১৯৯৯ সালে তারা সাটানিকা অ্যালবাম প্রকাশের মাধ্যমে ব্ল্যাকেন্ড ডেথ মেটাল গানের জগতে প্রবেশ করে। অনেক সমালোচক যদিও বেহেমথকে ডেথ মেটাল, ব্ল্যাক মেটাল বা থ্রাশ মেটাল জাতের ব্যান্ড হিসেবে চিহ্নিত করতে চান, কিন্তু তাদের গায়ক নেগ্রাল এভাবে চিহ্নিত হওয়া পছন্দ করেন না।200px|thumb| বেহেমথ ব্যান্ড|বাম  এভাবে ব্ল্যাকেন্ড ডেথ মেটাল ব্যান্ড হিসেবে চিহ্নিত হওয়াটা বেহেমথের জন্য দু’টি ইউরোপীয়ান সফর নিশ্চিত করে ডিসাইড এবং স্যাটারিকন ব্যান্ডের সাথে। বেহেমথ তাদের বিভিন্ন অ্যালবামে স্বতন্ত্রতার ছাপ রেখেছে। বিভিন্ন স্তরের কণ্ঠ এবং নিজস্ব ধরনের ড্রাম বাদন তাদের স্বকীয়তা প্রকাশ করে।  বেহেমথ ব্যান্ডটিকে নিজ দেশ পোল্যান্ডে নিষিদ্ধ করা হয় স্যাটানিজম ও মানুষকে খুন করার অনুপ্রেরণা যোগানোর অপরাধে। বর্তমানে অবশ্য পোল্যান্ডে ব্যান্ডটি আর নিষিদ্ধ নয়। তবে ব্যান্ডটি বির্তকের জন্ম দেয় সেপ্টেম্বর ২০০৭ সালে একটি কনসার্টে বাইবেল অবমাননা করে।  বেহেমথ বিভিন্ন ধরনের অখ্রিস্ট্রীয় প্রতীক ধারণ করে, যাতে মধ্য এশিয়ার প্রভাব সুস্পষ্ট।তাদের দ্যা অপস্টসি অ্যালবামের প্রচ্ছদে হিন্দু দেবী কালীকে দেখা যায়। এই অ্যালবামের প্রচ্ছদে আরও দেখা যায় সুমেরীয় দানবপাজুজুকে। বেহেমথ স্বল্প সময়ের জন্য অখ্রিস্ট্রীয় দেবতা বাফোমেটের নাম ধারণ করেছিল।   right|150px|thumb|বাফোমেট   বর্তমান সদস্য   এডাম নেগ্রাল দারস্কি  তমাজ ওরিয়ন রবলোস্কি  ইনফারনো  প্যাট্রিক সিথ  বহিঃসংযোগ   বেহেমথের ওয়েবসাইট  ইংলিশ উইকিতে বেহেমথ    বিষয়শ্রেণী:হেভি মেটাল সঙ্গীত দল বিষয়শ্রেণী:ডেথ মেটাল ব্যান্ড বিষয়শ্রেণী:ব্ল্যাক মেটাল ব্যান্ড বিষয়শ্রেণী:পোল্যান্ডের ব্যান্ড বিষয়শ্রেণী:সাঙ্গীতিক কুয়োটেট
alt=|thumb|খ-গোলক কর্তৃক মধ্যরেখাতলের অবস্থান নির্ধারণ। হলুদ চাকতিটি মধ্যরেখাতল নির্দেশ করছে, যার উপরার্ধ খ-গোলক দ্বারা চিহ্নিত। নাক্ষত্র উত্তর মেরুতে ধ্রুবতারার অবস্থান। মধ্যরেখাতল হল ভূপৃষ্ঠে অবস্থিত যে কোনও স্থানের সাপেক্ষে তার সুবিন্দু, কুবিন্দু ও নাক্ষত্র মেরুদ্বয়কে ছেদ করে বিস্তৃত মহাবৃত্ত। তাই স্বাভাবিকভাবেই এই তলে দিগন্তের উত্তর ও দক্ষিণ বিন্দু দুটিও অবস্থান করে। এই তল মহাজাগতিক বিষুবরেখা তথা মহাজাগতিক দিগন্তের উল্লম্বভাবে অবস্থান করে। যে কোনও স্থানের সাপেক্ষে তার মধ্যরেখাতল ঐ স্থানের দ্রাঘিমার সাথে এবং খ-গোলকে ওই দ্রাঘিমার অভিক্ষেপের সাথে সমাপতিত হয় বলে অসীম সংখ্যক মধ্যরেখাতল কল্পনা করা যেতে পারে।  উত্তর ও দক্ষিণ মেরুদ্বয়ে মধ্যরেখাতল অনির্দিষ্ট, কারণ এই দুই স্থানে সুবিন্দু ও কুবিন্দু নাক্ষত্র মেরুদ্বয়ের সাথে সমাপতিত হয়। ফলস্বরূপ নাক্ষত্র মেরুদ্বয়কে ছেদকারী যে কোনও মহাবৃত্তই সুবিন্দু ও কুবিন্দুকেও ছেদ করে এবং মধ্যরেখাতলের কোনও স্থির মান পাওয়া যায় না।  বিভিন্নভাবে মধ্যরেখাতলকে সমান দুই ভাগে ভাগ করা যায়। মেরু অক্ষ বরাবর বিস্তৃত সরলরেখা দ্বারা একে "স্থানীয় মধ্যরেখাতল" ও "প্রতিমধ্যরেখাতলে" ভাগ করা হয়। স্থানীয় মধ্যরেখাতলে সুবিন্দু অবস্থান করে এবং প্রতিমধ্যরেখাতলে কুবিন্দু। অনুভূমিক স্থানাঙ্ক ব্যবস্থায় দিগন্তের উত্তর ও দক্ষিণ বিন্দু বরাবর মধ্যরেখাতলকে ভাগ করা হয়। এক্ষেত্রে "ঊর্ধ্ব মধ্যরেখাতল" সুবিন্দুকে ও "নিম্ন মধ্যরেখাতল" কুবিন্দুকে ছেদ করে।  যে কোনও জ্যোতিষ্ক পৃথিবীর ঘূর্ণনের সাথে সাথে স্থানীয় মধ্যরেখাতলের সাপেক্ষে সচল হিসেবে প্রতিভাত হয়। এর কারণ মধ্যরেখাতল সর্বদা ঐ স্থানের নিজস্ব দিগন্তের সাপেক্ষে নির্ধারিত। মধ্যরেখাতল পেরোনোর সময় জ্যোতিষ্ক আকাশে তার সর্বোচ্চ অবস্থানে যায়। কোনও জ্যোতিষ্কের বিষুবাংশ ও স্থানীয় নাক্ষত্র সময় বিচার করে ঐ স্থানের সাপেক্ষে জ্যোতিষ্কটির সর্বোচ্চ অবস্থানে আরোহণের সময় নির্ণয় করা সম্ভব (দেখুন: ঘণ্টা কোণ)।  আরও দেখুন  দ্রাঘিমা  মূল মধ্যরেখা  তথ্যসূত্র  Millar, William (2006). The Amateur Astronomer's Introduction to the Celestial Sphere. Cambridge University Press.  বিষয়শ্রেণী:দিক নির্ণয় বিষয়শ্রেণী:জ্যোতির্বিজ্ঞান বিষয়শ্রেণী:মহাজাগতিক স্থানাঙ্ক পদ্ধতি
ম্যাগনেসিয়াম সালফাইট একটি অজৈব যৌগ যার রাসায়নিক সংকেত MgSO3। এটি সোদক কেলাস হিসাবে পাওয়া যায়। সাধারণত ম্যাগনেসিয়াম সালফাইটের সোদক কেলাসে ছয় অণু কেলাস জল থাকে। তাই সোদক ম্যাগনেসিয়াম সালফাইটের রাসায়নিক সংকেত ·6 লেখা হয়। একে ৪০ ডিগ্রি সেলসিয়াস তাপমাত্রার উপরে গরম করলে এর কেলাস জলের থেকে  তিন অণু কেলাস জল বের হয়ে ম্যাগনেসিয়াম সালফাইট ট্রাইহাইড্রেট (·3) উৎপন্ন হয়।Nývlt, J., "Solubilities of Magnesium Sulfite," Journal of Thermal Analysis and Calorimetry, Volume 66, Number 2 / November, 2001 অনার্দ্র ম্যাগনেসিয়াম সালফাইট লবণ বাতাস থেকে জলীয় বাষ্প শোষণ করে।   তথ্যসূত্র   বিষয়শ্রেণী:ম্যাগনেসিয়াম যৌগ বিষয়শ্রেণী:সালফাইট
বেলান নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেলান নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৮।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:দিনাজপুর জেলার নদী বিষয়শ্রেণী:দিনাজপুর সদর উপজেলা বিষয়শ্রেণী:খানসামা উপজেলা বিষয়শ্রেণী:চিরিরবন্দর উপজেলা
আব্দুর রহমান ইবনে মুলজাম আল-মুরাদি () ছিলেন ইসলামের চতুর্থ খলিফা আলীকে হত্যা করার জন্য পরিচিত একজন খারিজি।   গুপ্তহত্যার ষড়যন্ত্র  বেশ কয়েকজন খারিজিরা মক্কায় মিলিত হন এবং ৬৫৯ সালের নাহরাওয়ান যুদ্ধ নিয়ে আলোচনা করেন, যেখানে আলীর সেনাবাহিনী থেকে দলত্যাগের পর তাদের শত শত সহযোদ্ধা আলীর বাহিনীর হাতে নিহত হন। তারা ইসলামের তিন নেতাকে হত্যা করতে সম্মত হয়: ইবনে মুলজাম আলীকে হত্যা করার কথা ছিল, আল-হুজ্জাজ আল-তামিমি ছিল মু'আওয়াইয়াকে হত্যা করা এবং আমর ইবনে বকর আল-তামিমি 'আমর ইবনে আল-আস'কে হত্যা করার কথা ছিল। এই তিন নেতা তাদের নিজ নিজ শহর কুফা, দামেস্ক এবং ফুস্টাট-এ সকালের প্রার্থনার নেতৃত্ব দিতে আসায় একই সাথে হত্যার চেষ্টা করা হয়। পদ্ধতিটি ছিল প্রার্থনার পদমর্যাদা থেকে বেরিয়ে আসা এবং বিষে ডুবিয়ে তলোয়ার দিয়ে লক্ষ্যবস্তুতে আঘাত করা। ঐ বছরের ২২ জানুয়ারি আমর খরিজিতে জাদাওয়েহ বা আমর ইবনে বকরের হত্যার চেষ্টা থেকে রক্ষা পান, যিনি শুক্রবারের নামাজের জন্য আমরের স্ট্যান্ড-ইন কে হত্যা করেন, খারিজা ইবনে  হুযাাইফা(রা), আমরের জন্য ভুল করে। যখন খরিজিতকে আটক করে তার সামনে আনা হয়, তখন আমর ঘোষণা করেন "তুমি আমাকে চেয়েছিলে, কিন্তু আল্লাহ খারিজি কে চেয়েছিলেন!" এবং তিনি ব্যক্তিগতভাবে তাকে মৃত্যুদণ্ড দেন।   আলীর হত্যা  ৬৬১ সালের ২৬ জানুয়ারি কুফার প্রধান মসজিদে নামায পড়ার সময় আলী আব্দ আল-রহমান ইবনে মুলজামের আক্রমণের শিকার হন। ফজরের নামাযের সময় সিজদা করার সময় ইবনে মুলজামের বিষমাখা তলোয়ারের আঘাতে তিনি আহত হন। আলির চিকিৎসা গ্রহণ করেন আথির বিন আমর আস-সাকুনি, একজন নেতৃস্থানীয় চিকিৎসক; তবে, ২৮ জানুয়ারি, ৬৬১ তারিখে আলী আহত হয়ে মারা যান। তিন দিন পর আলীর ছেলে হাসান ইবনে আলী খলিফা হওয়ার পর ব্যক্তিগতভাবে ইবনে মুলজামের মৃত্যুদণ্ড কার্যকর করেন।   তথ্যসূত্র   বিষয়শ্রেণী:৬৬১-এ মৃত্যু বিষয়শ্রেণী:আলী বিষয়শ্রেণী:রাষ্ট্রপ্রধানের গুপ্তঘাতক বিষয়শ্রেণী:রাশিদুন খিলাফতের ব্যক্তি বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে বিষয়শ্রেণী:৭ম শতাব্দীর অপরাধী বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৭ম শতাব্দীর মৃত্যুদন্ড কার্যকর বিষয়শ্রেণী:মধ্যযুগীয় গুপ্তঘাতক বিষয়শ্রেণী:খুনের দায়ে মৃত্যুদণ্ড কার্যকর হওয়া ব্যক্তি বিষয়শ্রেণী:রাশিদুন খিলাফত কর্তৃক মৃত্যুদণ্ড কার্যকর করা ব্যক্তি
থাম্ব|শাহলা আতা শাহলা আতা একজন আফগান রাজনীতিবিদ ও কংগ্রেস উইমেন্স। ২০০৯ আফগানিস্তান রাষ্ট্রপতি নির্বাচনে যে দুইজন নারী প্রার্থী ছিল তার মধ্যে তিনি ছিলেন একজন। তিনি ডিমান্নোকে দেওয়া সাক্ষাৎকারে বলেছিলেন যে, তিনি এবং তার পরিবার যুক্তরাষ্ট্রে ১৮ বছর ধরে বসবাস করেছেন।   কর্মজীবন  রাজনীতিবিদ আসার আগে আতা ছিলেন একজন নিবন্ধিত নার্স এবং প্রশিক্ষিত মনোবিজ্ঞানী।  ২০০৫ সালে আফগান জাতীয় আইনসভার নিম্ন কক্ষ হাউস অব পিপলসের সদস্য নির্বাচিত হন, তিনি কাবুলের প্রতিনিধিত্ব করেন এবং জেরগা-এর মাদকদ্রব্যের জন্য মনিটরিং কমিশনের সদস্য ছিলেন।  ২০০৯ সালের আফগানিস্তানের প্রেসিডেন্ট নির্বাচনে যে দুইজন নারী প্রার্থী ছিল শাহলা আতা হলেন তাদের একজন, অপর নারী প্রার্থী ছিলেন ফ্রোজান ফানা। তিনি বত্রিশ জন প্রার্থীর মধ্যে ১৪তম স্থান অর্জন করেন এবং ভোট পেয়েছিলেন ১১৪১২টি।  রাষ্ট্রপতি নির্বাচনের প্রচারাভিযানের সময় তিনি বলেন, যদি তিনি নির্বাচিত হন, তবে তিনি ১৯৭০-এর দশকের রাষ্ট্রপতি মোহাম্মদ দাউদ খানের নীতিগুলি বহন করবেন।   মৃত্যু  ২০১৫ সালের ১২ মার্চ আতার প্রাণহীন দেহটি তার বাড়িতে আবিষ্কার করা হয়েছিল এবং কাবুল পুলিশ বিভাগের ফৌজদারি শাখা তদন্ত শুরু করেছে।  তথ্যসূত্র  বিষয়শ্রেণী:১৯৫৯-এ জন্ম বিষয়শ্রেণী:২০১৫-এ মৃত্যু বিষয়শ্রেণী:আফগান রাজনীতিবিদ বিষয়শ্রেণী:পাকিস্তানে আফগান প্রবাসী বিষয়শ্রেণী:পশতু নারী বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
থাম্ব|318x318পিক্সেল মজিবুর রহমান হলেন একজন ভারতীয় রাজনীতিবিদ এবং আইনসভার সদস্য, পঞ্চদশ আসাম বিধানসভায় আসামের দলগাঁও আসনের প্রতিনিধিত্ব করছেন।  তিনি এলএলসহ স্নাতক হন। গৌহাটি বিশ্ববিদ্যালয় থেকে ২০০১ সালে বি.  ডালগাঁও আসন থেকে, মজিবুর রহমান ২০০৬ থেকে ২০১৬ সালের মধ্যে আসাম বিধানসভার জন্য তিনবার প্রতিদ্বন্দ্বিতা করেছিলেন, তবে তিনি প্রতিবার কংগ্রেস রাজনীতিবিদ ইলিয়াস আলীর কাছে পরাজিত হন। ২০০৬ সালে, তিনি ৩৬,১৮৬ ভোট পান, যেখানে ২০১২ এবং ২০১৬ সালে তিনি যথাক্রমে ৫৮,৬১৬ এবং ৭৪,২৮৭ ভোট পান। তিনি দলগাঁও নির্বাচনী এলাকা থেকে অল ইন্ডিয়া ইউনাইটেড ডেমোক্রেটিক ফ্রন্ট (এআইইউডিএফ) টিকিটে চতুর্থবারের মতো 2021 সালে আসাম বিধানসভার নির্বাচনে প্রতিদ্বন্দ্বিতা করেছিলেন। তিনি মোট ভোটের 55.2% পেয়েছেন। এবার তিনি কংগ্রেস রাজনীতিবিদ ইলিয়াস আলীকে 55383 ভোটের ব্যবধানে পরাজিত করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ বিষয়শ্রেণী:জীবিত ব্যক্তি
ব্যবহার  স্বয়ংক্রিয় পরীক্ষক অধিকার প্রকাশ করতে আপনার ব্যবহারকারী পাতার যেকোনো স্থানে  যুক্ত করতে পারেন।  এই আইকনটি  এর উপর ভিত্তি করে তৈরি। {{স্বয়ংক্রিয় পরীক্ষক শীর্ষ আইকন | nocat = yes         = স্বয়ংক্রিয়ভাবে যুক্ত বিষয়শ্রেণী অক্ষম করে (default = no) | sortkey =           = আপনি যদি একাধিক শীর্ষ আইকন ব্যবহার করেন, তাহলে একটি সংখ্যাবাচক আর্গুমেন্ট ব্যবহার করে আপনি এই শীর্ষ আইকনটির ক্রম নির্ধারণ করতে পারবেন। }}   আরও দেখুন   উইকিপিডিয়া:স্বয়ংক্রিয় পরীক্ষক  উইকিপিডিয়া:ব্যবহারকারী অধিকার স্তর   (ব্যবহারকারী বাক্স)  বিষয়শ্রেণী:ব্যবহারকারী শীর্ষ আইকন ব্যবহারকারী দল টেমপ্লেট বিষয়শ্রেণী:উইকিপিডিয়া সম্পর্কিত ব্যবহারকারী টেমপ্লেট বিষয়শ্রেণী:উইকিপিডিয়া স্বয়ংক্রিয় পরীক্ষক বৈশিষ্ট্য
মধু (জন্মঃ ১৯৬৯) হচ্ছেন ভারতের একজন চলচ্চিত্র অভিনেত্রী। তিনি হিন্দি, তামিল, তেলুগু, কন্নড় এবং মালয়ালম ভাষার চলচ্চিত্রে কাজ করেছেন। তার অভিনীত গুরুত্বপূর্ণ চলচ্চিত্রগুলো হচ্ছে ফুল অর কাঁটে (হিন্দি, ১৯৯১), রোজা (তামিল, ১৯৯২), তেলুগু চলচ্চিত্র অল্লরি প্রিয়ুড়ু (১৯৯২), মালয়ালম চলচ্চিত্র ইয়োধা (১৯৯২) এবং এস. শঙ্কর পরিচালিত তামিল চলচ্চিত্র জেন্টলম্যান (১৯৯৩)। রোজা চলচ্চিত্রটির জন্য মধু জাতীয় চলচ্চিত্র পুরস্কার পেয়েছিলেন এবং মানুষ মূলত তাকে এই চলচ্চিত্রের জন্যই মনে রেখেছে।  মধুর আসল নাম মধুবালা এবং তিনি জাতিগতভাবে একজন একজন তামিল। অভিনেত্রী হেমা মালিনী যিনিও একজন তামিল জাতির মানুষ মধুর মসী হন। তথ্যসূত্র  বহিঃসংযোগ     বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল অভিনেত্রী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী
ইউমসেম মাতে ভারতের অরুণাচল প্রদেশের তিরাপ জেলার একজন রাজনীতিবিদ। তিনি তিরপ জেলার খোনসা পশ্চিম বিধানসভা কেন্দ্র থেকে অরুণাচল প্রাদেশিক পরিষদের সদস্য। তিনি ভারতীয় জাতীয় কংগ্রেসের সদস্য। তিনি ওল্লো কমিউনিটি থেকে প্রথম স্নাতক (বিএ) পাশ।  ২০০৯ সালে আইএনসি (ইন্ডিয়ান ন্যাশনাল কংগ্রেস) থেকে সংসদীয় সম্পাদক পদে ৫৬ তম খোনসা পশ্চিম বিধানসভা কেন্দ্র থেকে বিধায়ক হিসাবে নির্বাচিত; মহিলা ও সমাজকল্যাণ বিভাগ, সামাজিক ন্যায়বিচার ও উপজাতি বিষয়ক বিভাগ, এবং ডিওটিসিএল (তিরাপ, চাংলং এবং লংডিং বিভাগ)  সম্প্রতি, ২০১৫ সালে ইউমসেম মাতে বিজেপিতে (ভারত জনতা পার্টি) যোগদান করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
খাদ্য শিল্প বাংলাদেশের একটি দ্রুত বর্ধনশীল খাত, যেখানে দেশের শ্রমশক্তির একটি উল্লেখযোগ্য অংশ নিযুক্ত রয়েছে।   ইতিহাস  ২০০৪ থেকে ২০১০ সালের মধ্যে, বাংলাদেশে খাদ্য প্রক্রিয়াকরণ শিল্প বছরে গড়ে ৭.৭ শতাংশ হারে বৃদ্ধি পেয়েছে। বাংলাদেশ পরিসংখ্যান ব্যুরো, তার ২০০৬ সালের অর্থনৈতিক শুমারিতে রিপোর্ট করেছে যে বাংলাদেশে প্রায় ২৪৬টি মাঝারি আকারের খাদ্য প্রক্রিয়াকরণ শিল্প রয়েছে যা বাংলাদেশের শিল্প উত্পাদনকারী কর্মীদের ১৯ শতাংশ বা মোট উৎপাদনকারী শ্রমশক্তির ৮ শতাংশ নিযুক্ত করে। খাদ্য শিল্প দেশের মোট শ্রমশক্তির ২.৪৫ শতাংশ নিযুক্ত করে এবং ২০১০ সালে জিডিপিতে এর অংশ ছিল ২.০১ শতাংশ। এছাড়াও সারা দেশে খাদ্য প্রক্রিয়াকরণে নিয়োজিত অসংখ্য ছোট আকারের কারখানা এবং দেশীয় ইউনিট রয়েছে। কিছু শিল্প বিশ্লেষকদের মতে, বাংলাদেশের খাদ্য প্রক্রিয়াকরণ খাত একটি ৪.৫ বিলিয়ন মার্কিন ডলার শিল্প। ২০১০ সালে, বাংলাদেশ ৭০০ মিলিয়ন ডলারেরও বেশি মূল্যের প্রক্রিয়াজাত খাদ্য ও পানীয় রপ্তানি করেছে, যার মধ্যে ৬০ শতাংশের বেশি চিংড়ি এবং মাছের পণ্য।  বাংলাদেশে খাদ্য প্রক্রিয়াকরণ ঐতিহ্যগতভাবে ক্ষুদ্র পরিসরে হয়েছে, গার্হস্থ্য বা পারিবারিক ব্যবসায় সাধারণ প্রক্রিয়াকরণ জ্ঞান ব্যবহার করে কাঁচা কৃষিজাত পণ্য সংরক্ষণ ও পরিচালনার জন্য সেগুলোকে খাদ্য ও খাদ্য হিসেবে ব্যবহারযোগ্য করে তোলা হয়। যদিও বাণিজ্যিক স্কেল খাদ্য প্রক্রিয়াকরণে আধুনিক প্রযুক্তি ব্যবহার করে বিশেষ করে গম এবং চাল মিলিং, সরিষার বীজ গুঁড়ো করা এবং খুব সীমিত রুটি এবং কুকি উত্পাদন ১৯৬০ এর দশকে আবির্ভূত হয়েছিল, ১৯৮০ এর দশক পর্যন্ত এই সেক্টরের কর্মক্ষম স্কেল এবং মানের দিক থেকে গতি পায়নি। সম্প্রতি শিল্পের সংজ্ঞায়িত বৈশিষ্ট্য হল বাংলাদেশের জনসংখ্যার পরিবর্তিত চাহিদা মেটাতে ক্রমবর্ধমান বৈচিত্র্যময় পণ্যের প্রক্রিয়াকরণ। বাংলাদেশের প্রধান খাদ্য প্রক্রিয়াকরণ উপখাতের মধ্যে রয়েছে দুগ্ধ, ভোজ্য তেল, চিনি, চাল, গম, ফল ও সবজি, চা, পোল্ট্রি/গরুর মাংস, ডাল ও মশলা এবং মাছ প্রক্রিয়াকরণ শিল্প। বাংলাদেশের বৈচিত্র্যময় মধ্যবিত্ত জনসংখ্যার জোরালো বৃদ্ধি এবং অতিরিক্ত ব্যবহারের জন্য ক্রমবর্ধমান চাহিদার দ্বারা প্ররোচিত, খাদ্য প্রক্রিয়াকরণ খাত আগামী বছরগুলিতে আরও ব্যাপক সম্প্রসারণের সাক্ষী হতে চলেছে।   তথ্যসূত্র   বিষয়শ্রেণী:খাদ্য শিল্প বিষয়শ্রেণী:বাংলাদেশের শিল্প
লিও এসাকি (জন্ম: ১২ই মার্চ, ১৯২৫) একজন জাপানী পদার্থবিজ্ঞানী। তিনি ১৯৭৩ সালে কোয়ান্টাম টানেলিং আবিষ্কারের জন্য ইভার ইয়ায়েভার এবং ব্রায়ান ডেভিড জোসেফসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।Esaki, Leo, "Long Journey into Tunneling," Nobel Lecture, December 12, 1973. এই ঘটনার সুযোগ ব্যবহার করে তিনি এসাকি ডায়োড উদ্ভাবন করেন যার জন্য তিনি বিশেষ পরিচিতি পেয়েছেন। এই উদ্ভাবনের গবেষণা তিনি করেছিলেন "টোকিও সুশিন কিওগো" (বর্তমানে সনি) নামক কোম্পানি কর্মরত থাকাকালীন সময়ে। এছাড়া আইবিএম-এ চাকরিরত থাকার সময় তিনি অর্ধপরিবাহী অতিকেলাস উন্নয়নে বিশেষ অবদান রাখেন।   ইংরেজিতে অনূদিত বই   Large scale integrated circuits technology : state of the art and prospects : proceedings of the NATO Advanced Study Institute on "Large Scale Integrated Circuits Technology: State of the Art and Prospects," Erice, Italy, July 15-27, 1981 / edited by Leo Esaki and Giovanni Soncini(1982)  Highlights in condensed matter physics and future prospects / edited by Leo Esaki(1991)   তথ্যসূত্র    বহিঃসংযোগ   Leo Esaki - Biography. Retrieved Aug. 5, 2003 from http://www.nobel.se/physics/laureates/1973/esaki-bio.html   IBM record  IEEE History Center - Leo Esaki. Retrieved Aug. 5, 2003 from https://web.archive.org/web/20060623213052/http://www.ieee.org/organizations/history_center/legacies/esaki.html  Sony History - The Esaki Diode. Retrieved Aug. 5, 2003 from https://web.archive.org/web/20030804052243/http://www.sony.net/Fun/SH/1-7/h5.html  Freeview video 'An Interview with Leo Esaki' by the Vega Science Trust  Leo Esaki - General Director of Tsukuba International Congress Center   বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জাপানি নোবেল বিজয়ী বিষয়শ্রেণী:আইইইই মেডেল অব অনার বিজয়ী বিষয়শ্রেণী:কিয়োটো বিশ্ববিদ্যালয়ের অনুষদ বিষয়শ্রেণী:জাপান পুরস্কার বিজয়ী বিষয়শ্রেণী:আইবিএম-এর ফেলো বিষয়শ্রেণী:অর্ধপরিবাহী পদার্থবিজ্ঞানী বিষয়শ্রেণী:জাপানি পদার্থবিজ্ঞানী বিষয়শ্রেণী:১৯২৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য